Eŭropunia juro

Oni nomas eŭropunia juro la juron de Eŭropa Unio kaj precipe de la Eŭropaj Komunumoj, nome la Eŭropa Komunumo pri Atomenergio kaj -- ĉefe -- la Eŭropa Komunumo. Ĝin oni ĝuste ofte nomas ankaŭ (eŭropa) komunuma juro.

La eŭropunia (aŭ komunuma) juro estas originala jura konstruaĵo, kiu ne ekzistas aliloke en la mondo. Tiusence deklaris la Justica Kortumo de Eŭropaj Komunumoj (en la juĝafero Costa kontraŭ ENEL, 1964), ke "male de la ordinaraj interregnaj traktatoj, la traktato pri Eŭropa Ekonomia Komunumo estigis propran jurordon integrigitan en la jursistemojn de la membroŝtatoj".

Stariĝas du demandoj:
 El kio fontas la eŭropunia jurordo?
 Kiel la eŭropunia juro integriĝas en la internajn jurordojn de la membroŝtatoj?

 Rekta aplikado 
La principo de la rekta aplikado de la eŭropunia kaj komunuma juro estis unue asertita de la Justica Kortumo de Eŭropaj Komunumoj en la juĝo Van Gend en Loos (1963).

 Superrego 
La principo de la superrego de la eŭropunia kaj komunuma juro sur la membroŝtataj juroj estis unue asertita de la Justica Kortumo de Eŭropaj Komunumoj en la juĝo Costa kontraŭ Enel (1964).

 Vidu ankaŭ 
 Direktivo (Eŭropa Unio)
 Reglamento (Eŭropa Unio)
 Principo de antaŭzorgo
 Principo de subsidiareco
 Traktato de Lisbono

 Libroj 
 Nigel, Foster - EU law - directions / Nigel Foster, 2nd ed. Oksfordo : Eldonejo: Oksforda universita presejo, Oxford University Press, 2010, 390 paĝoj, Previous ed.: published as EU law. 2008 ISBN 978-0-19-958159-7 ISBN 0-19-958159-2
 Blackstone’s EU treaties & legislation 2010-2011 / edited by Nigel G. Foster; Oksfordo : Eldonejo: Oksforda universita presejo, Oxford University Press, 2010, 607 paĝoj, (Blackstone’s statutes series) Titolovarianto: EU treaties & legislation 2010-2011; ISBN 978-0-19-958239-6 (pbk.); ISBN 0-19-958239-4 (pbk.)